Vælg først sværhedsgrad, og klik derefter på New Game. I vinduet, der dukker op, kan du bladre i teksten ved at bruge de to grønne knapper øverst i højre hjørne. Klik på Close Windows, når du er klar. Processen gentages ved det næste vindue, der dukker op. 

Klik nu på knappen Communications og derefter på knappen Missions, der dukker op lige nedenunder. Vælg Close Window, når du har læst hjælpeteksten, og klik på missionen First Assignment i det lille vindue. Klik derefter på Accept og til sidst på raketten nederst i højre hjørne. Brug piletasterne til at styre dit rumskib og tasterne Page Up og Page Down for at gasse op og ned. Dit mål er at finde et fjendtligt depot. Der er udlagt bøjer i rummet for at lette dit arbejde. På skærmen ser du en pil, der viser vej mod den første. Når den er fundet, retter du ind mod den næste, indtil du til sidst finder depotet. Ryger du ud i åben kamp med eventuelle fjender, gør du klogest i at flygte, men skyd endelig løs med mellemrumstasten. Når depotet er lokaliseret, går turen tilbage til basen. Under hele missionen får du udførlig hjælp fra tekst på skærmen.

For at forlade spillet taster du Esc og klikker på Options i vinduet, der dukker op. I et nyt vindue kan du finde knappen "Exit Game" nederst til venstre. Først skal du dog klikke Close Window for at lukke vinduet med hjælpetekst.

Ares Rising kører under Windows 95 eller nyere.

Systemkrav
Pentium 133 CPU
16 MB ram
32 MB harddisk
DirectX 5.0

Afinstallation
Vælg "KontrolPanel", "Tilføj/Fjern programmer", find "Ares Rising" i listen, og tryk på knappen "Tilføj/Fjern". Det vil fjerne Ares Rising fra din computer.